جمهورباشقانی رجب طیب اردوغان، شانگهای امکداشلیق تشکیلاتینین، تۆرکیه‌نین آسیایا آچیلان پنجره‌لریندن بیرینه چئوریلدیگینی بیلدیردی.
جمهورباشقانی اردوغان اؤزبکیستانین سمرقند شهرینده گئچیریله‌ن شانگهای امکداش‌لیق تشکیلاتینا عضو اؤلکه‌لرین دؤولت باشقانلارینین ۲۲.جی ذیروه توپلانتیسیندا دانیشدی.
شانگهای امکداش‌لیق تشکیلاتینی، آسیانین خوش‌گؤرو اقلیمی و قدیم مدنیتین گۆنوموزده‌کی تمثیلچی‌سی اولاراق گؤردوکلرینی وورغولایان اردوغان، تشکیلاتلا ایلیشکیلرین گلیشدیریلمه‌سینه اؤنم وئردیکلرینی وورغولایاراق،
"سون ۱۰ ایلده صاحیب اولدوغوموز دیالوگ اورتاغی ایستاتوسوموز سایه‌سینده بورا، آسیایا آچیلان پنجره‌لریمیزدن بیرینه چئوریلدی" دئدی.
تۆرکیه‌نین دوغو ایله باتی آراسینداکی کؤرپو قونومونون اؤلکه‌یه گؤرونمه‌میش ایمکانلار سوندوغونو وورغولایان اردوغان، بو آنلاییشلا گۆونلیک‌ن اقتصادیاتا، انرژی‌دن نقلیاتا، اکینچیلیکدن توریزمه قدر هر ساحه‌ده (شانگهای امکداشلیق تشکیلاتی ایله) امکداشلیغا حاضر اولدوقلارینی سؤیله‌دی.
پروبلئملرین قلوباللاشدیغی بیر چاغ اولدوغونو وورغولایان اردوغان، بو پروبلئملرین امکداشلیقلا آرادان قالدیریلابیله‌جگینی بیلدیردی.
یئنی نسیل کوروناویروس (کووید-۱۹) سالقینی سۆره‌جینده گلیشمیش اؤلکه‌لرین یاخشی بیر امتحان وئره‌بیلمه‌دیکلرینی وورغولایان جمهورباشقانی اردوغان:
"بیز ایسه تۆرکیه اولاراق ۱۶۱ اؤلکه و ۱۲ اولوسلارآراسی قورولوشا یاردیم ائتدیک. اؤز ایمکانلاریمیزلا گلیشدیردیگیمیز تۆرکوواک آشیسینی بشریته سوندوق" دئدی.
قلوبال سیستمین اصلاحاتینا احتیاج اولدوغونو وورغولایان اردوغان، داها عدالتلی بیر نظامین قورولماسی اوچون چالیشدیقلارینی بیلدیردی.
"آماجیمیز اینسانلاری و اینسانی دگرلری مرکزه قویماقلا بؤلگه‌میزده و اؤته‌سینده باریش قورشاغی یاراتماق‌دیر" دئدی.
جمهورباشقانی اردوغان اوکراینا تاخیلینین قارا دنیز اۆزریندن داشینماسی اوچون بیرلشمیش میللتلر تشکیلاتی و طرفلرله (روسیا-اوکراینا) امکداشلیق ائتدیکلرینی وورغولادی.
ترورون سرحد تانیمادیغینی و گوندن گونه چیرکلی اوزونو گؤستردیگینی بیلدیره‌ن جمهورباشقانی:
"چوخ واخت تک قالساق دا، ترور هؤرگوتلرینه قارشی موباریزه‌میزی داوام ائتدیریریک" ایفاده‌سینی ایشلتدی.
